Benediktas Januševičius

Januševičius Benediktas (g. 1973 m. vasario 2 Vilniuje) – Lietuvos poetas, prozininkas, literatūros kritikas, vertėjas.

 Biografija 
Eilėraščius pradėjo rašyti 1990 m. Nuo 1995 m. Lietuvos rašytojų sąjungos narys. Dirbo „Jaunimo gretų“ (1995 m.), „Literatūros ir meno“ (1996–2001 m. ir 2008 m.) redakcijose. Bendradarbiavo su Vilniaus mokytojų namais rengiant literatūros skaitymus, buvo vienas „Literatūrinės sostinės žiemos“ festivalio (2001–2004 m.) organizatorių. 2002 m. su Dariumi Pocevičiumi įkūrė literatūros svetainę „tekstai.lt“ ir kurį laiką buvo vienas jos administratorių. 2010–2016 m. dirbo „Metų“ redakcijoje. Nuolat organizuoja literatūros skaitymus. Yra surengęs keturiolika vizualiosios poezijos parodų.

 Bibliografija 
Eilėraščių rinkiniai
Veidas: eilėraščiai ir poema. – Kaunas: Vaidoto Oškinio leidykla, 1992.
Šalkis: eilėraščiai. – Kaunas: Vaidoto Oškinio leidykla, 1995.
“12 kėdžių: eilėraščiai / daiktai. – Vilnius: Vario burnos, 1997.
Buto raktas: eilėraščiai. – Vilnius: Lietuvos rašytojų sąjungos leidykla, 1999.
0+6: eilėraščiai / daiktai. – Kaunas: Kitos knygos, 2006.
Raugintu krauju: eilėraščiai. – Vilnius: Naujoji Romuva, 2007.
Kiškis kiškiškai kiškena: eilėraščių rinkinys su kompaktine plokštele. – Kaunas: Kitos knygos, 2008.
Žodžiai: eilėraščiai. – Vilnius: Žiemos žodžiai, 2016.
Trumpiausias Benedikto Januševičiaus eilėraštis: konkrečioji poezija. – Vilnius: Žiemos žodžiai, 2019.

Vertimai iš rusų kalbos
Eduard Limonov. Tai aš, Edička: romanas / kartu su Dariumi Pocevičiumi. – Kaunas: Kitos knygos, 2006.
Vladimir Sorokin. Opričniko diena: romanas. – Kaunas: Kitos knygos, 2008.

Sudarė
Poezijos pavasaris 1999. – Vilnius; Vaga, 1999.
Žiemos poezija: literatūros almanachas / kartu su J. Žitkausku. – Vilnius: Žuvėdra, 2001.
Žiemos žodžiai: literatūros almanachas / kartu su J. Žitkausku. – Vilnius: Vilniaus mokytojų namai, 2002.
Žiemos žodžiai: literatūros almanachas / kartu su D. Pocevičiumi, J. Žitkausku. – Vilnius: Žuvėdra, 2003.
Žiemos žodžiai: literatūros almanachas / kartu su D. Pocevičiumi, J. Žitkausku. – Vilnius: Žuvėdra, 2004.
Poezijos pavasaris 2012: almanachas (kartu su G. Kazlauskaite, M. Buroku). – Vilnius: Lietuvos rašytojų sąjungos fondas, 2012.
Poezijos pavasaris 2013: almanachas (kartu su A. Šimkumi, G. Norvilu). – Vilnius: Lietuvos rašytojų sąjungos fondas, 2013.
Prekės iš kosmoso: latvių poetų grupės „Orbita“ eilėraščių rinkinys (sudarymas ir vertimas kartu su M. Buroku, V. Dekšniu, kt.). – Kaunas: Kitos knygos, 2014.
Raidžių paveikslai: vizualioji poezija lietuvių kalba (kartu su G. Skudžinsku). – Jonava: Nerutina, 2018.
Poezijos pavasaris 2020: almanachas (kartu su D. Gintalu). – Vilnius: Lietuvos rašytojų sąjungos fondas, 2020.

 Apdovanojimai 
1991 m. „Poezijos pavasario“ skaitymų „Eilėraščiai per naktį“ pagrindinis prizas.
1993 m. „Nemuno“ prizas už įsimintiniausią debiutą „Poezijos pavasario“ almanache debiutas.
2007 m. „Nemuno“ redakcijos prizas siurprizas per „Poezijos pavasario“ festivalį.
2007 m. Jaunojo Jotvingio premija.
2007 m. VU Filologijos fakulteto Jaunimo literatūros premija.
2008 m. „Poezijos pavasario“ skaitymų „Eilėraščiai per naktį“ pagrindinis prizas.
2008 m. Julijono Lindės-Dobilo premija.
2017 m. Vlado Šlaito premija.

 Tekstai 
eilėraščiai iš rinkinio „Raugintu krauju“

eilėraščiai iš rinkinio „Kiškis kiškiškai kiškena“

Benediktas Januševičius „mes brūžinam akmenis…“ (2010)

Benediktas Januševičius „apie žuvis“ (video, 2010)

Benediktas Januševičius „apie laiką“ (video, 2010)

Kategorija:Lietuvos poetai